Kedves Olvasónk!  
  
Szokásunkhoz híven jelentkezünk újabb hírlevelünkkel, amelyben az elmúlt időszak legfontosabb eseményeiről, híreiről szeretnénk egy rövid áttekintést adni.  
  
Büszkék vagyunk rá, hogy az MNVH csapata részt vett a NetworX elnevezésű nemzetközi konferencián, amely az Európai Vidékfejlesztési Hálózat (ENRD) szervezésében került megrendezésre, több mint 500 vidékfejlesztő részvételéve. Az esemény célja az volt, hogy felhívja a figyelmet a vidéki hálózatépítés fontosságára, a kapcsolatépítés értékére illetve a vidéki hálózatok elmúlt 10 évének eredményeire. Ezen felül proaktív módon rámutattak a KAP 2020 utáni kihívásaira is, mindezt interaktív formában megvalósítva a különböző vidékfejlesztő csoportok, és szereplők számára. Az egyes vidéki hálózatok képviselői, köztük a Magyar Nemzeti Vidéki Hálózat csapata is, saját standdal várták a rendezvény ideje alatt a szakembereket, ahol bemutatták a hazai jó gyakorlatokat, valamint kóstoltatóval kedveskedtek a megjelenteknek.  
  
Szeretnénk megemlíteni egy nagy hagyományú mezőgazdasági szakmai rendezvényt is, a XXIII. Pápai Agrárexpot, amelyre szintén ebben a hónapban került sor. A mezőgazdasági szektor legtöbb szakmai és szórakoztató elemén túl a generációváltás témakörét is igyekeztek körbejárni illetve bemutatni, és ennek megfelelően alakították ki az esemény fedett tereit, ezzel is felhívva a fiatalabb generáció figyelmét az agrárium szépségeire. Az MNVH támogatásával öt fiatal, kezdő vállalkozó is meg tudott jelenni a rendezvényen, akik nemrég indították vállalkozásukat és valamely újszerű, kreatív termékkel kívánnak piacra jutni. Ebben a segített számukra a Hálózat a három napos ingyenes megjelenési lehetőséggel.  
  
Esztergomban megrendezésre került az Országos Búzaszentelő ünnepség, amely sok évszázados hagyományra tekint vissza hazánkban. Az eseményen indult útjára a Magyarok Kenyere - 15 millió búzaszem programsorozat is, amelynek során szerte a Kárpát-Medencéből gyűjtenek be búzaadományokat, az ebből készült liszt a rászoruló gyerekekhez kerül.  
  
Fontosnak tartjuk kiemelni a Szárnyaló gazdaság Nemzeti Húsgalamb Program Konferenciáját, amely a XII. Kert - Expo keretein belül került megrendezésre Székesfehérváron. A rendezvény a Magyar Nemzeti Vidéki Hálózat, az Agrárminisztérium Nemzeti Húsgalamb Program Miniszteri Megbízottja és a KERT-EXPO közös szervezésében zajlott, és az érdeklődők szakmai előadók segítségével kaptak betekintést a 2018 év végén újra indított húsgalamb-tenyésztés alapjairól, a programhoz való csatlakozás lehetőségeiről, a feldolgozás és forgalmazás újraindításáról, valamint a galambtenyésztés közmunka programba való integrálásáról.  
  
Hírlevelünk végén szeretnék felhívni a figyelmét a megjelent pályázati felhívások módosításairól és a közleményekre, valamint programajánlónkból szemezgethetnek a következő hónap eseményeire vonatkozóan.  
  
Jó böngészést és kellemes időtöltést kívánunk!  
  
Üdvözlettel, az MNVH csapata  
Ez történt az elmúlt időszakban  
  
 NetworkX - Nemzetközi konferencián járt az MNVH csapata  
  
A Magyar Nemzeti Vidéki Hálózatcsapata részt vett a NetworX elnevezésű nemzetközi 2 napos rendezvényen április 11-én és 12-én Brüsszelben, amely az Európai Vidékfejlesztési Hálózat (ENRD) szervezésében került megrendezésre, több mint 500 vidékfejlesztő részvételével. Az esemény célja az volt, hogy felhívja a figyelmet a vidéki hálózatépítés fontosságára, a kapcsolatépítés értékére illetve a vidéki hálózatok elmúlt 10 évének eredményeire. Ezen felül proaktív módon rámutattak a KAP 2020 utáni kihívásaira is, mindezt interaktív formában megvalósítva a különböző vidékfejlesztő csoportok, és szereplők számára. Így volt lehetőség az informális kapcsolatépítésre, tapasztalatcserére a workshop-okon és az ötletbörzén.  
  
 GRANOFARM Szakmai Nap az Innopellet morzsa szerves trágya jelentőségéről  
  
Korszerű szervesanyag utánpótló anyagok alkalmazása a Duna-Tisza Közi Homokhátságon volt a témája a GRANOFARM Innovációs Operatív Csoport által szervezett szakmai napnak, amelyről Tóth Márta az MNVH Bács-Kiskun megyei területi felelősének beszámolóját olvashatják. Napjaink egyik legnagyobb kihívása a klímaváltozáshoz alkalmazkodó növénytermesztés technológiák kifejlesztése és hasznosítása, melyek egyik legfontosabb eleme a szerves anyag utánpótlás és a vízháztartás, tápanyag szolgáltatás javítása tápanyag kimosódás csökkentésével, hasznos mikrobacsoportok talajba juttatásával.Kecskemét és térsége különösen kitett a klímaváltozásnak a szélsőséges hőmérséklet ingadozás és csapadékelosztás mellett a csekély aggregátum stabilitású homoktalaj miatt.  
  
 Római Katolikus templom rekonstrukciója Magyarsarlóson

Magyarsarlóson tett látogatást április hónapban Vanyúr Arnold, az MNVH Baranya megyei területi felelőse, akinek Dukai Zoltán polgármester mutatta meg a Római katolikus templom rekonstrukcióját. A Kozármislenyi Római Katolikus Plébánia, 2016.05.26 -én támogatási kérelmet nyújtott be VP-6-7.4.1.1-16 kódszámú, Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítése című felhívásra, mely a 2017. július 13. napján kelt okirat alapján 16 747 264 Ft vissza nem térítendő támogatásban részesült.  
  
 Nemzeti Húsgalamb Program Stratégiai Tanácskozás  
  
XII. alkalommal került megrendezésre Székesfehérváron a KERT-EXPO a magyar agrárágazat egyik jelentős szakmai kiállítása és vására Székesfehérváron 2019. április 27-28-án a Bregyó Szabadidőközpontban. A rendezvény keretein belül kapott helyet, a Szárnyaló gazdaság Nemzeti Húsgalamb Program Stratégiai Tanácskozása a Megyeházán április 27.-én délelőtt. A rendezvény széleskörű szakmai összefogás eredményeként jött létre a Magyar Nemzeti Vidéki Hálózat anyagi támogatásával, és magyar agrárium fejlődésére helyezi a hangsúlyt, illetve célja, hogy elősegítse minden olyan termelő, és tenyésztő munkáját, aki aktív életvitelével áldozatos munkájával növeli az agrárium értékeit.  
  
Országos Búzaszentelő Esztergomban  
  
Esztergomban megrendezésre került az Országos Búzaszentelő ünnepség, amely sok évszázados hagyományra tekint vissza hazánkban. Az eseményen indult útjára a Magyarok Kenyere - 15 millió búzaszem programsorozat is a MAGOSZ és a Nemzeti Agrárgazdasági Kamara szervezésében, és a Magyar Nemzeti Vidéki Hálózat támogatásával. A program keretében a Kárpát-Medence magyarlakta területeiről gyűjtenek be búzaadományokat, és a felajánlott búza egy részét liszt, a másik részét pedig kenyér formájában juttatják el a szociálisan rászoruló, hátrányos helyzetű gyerekeket gondozó magyarországi és határon túli szervezeteknek és intézményeknek.  
  
 23. Pápai Agrárexpo  
  
2019. április 26. és 28. között rendezte meg a Nemzeti Agrárgazdasági Kamara a XXIII. Pápai Agrárexpót, jelentős érdeklődés mellett. Ez a nagy hagyományokkal rendelkező program a Nyugat-Dunántúl legjelentősebb szakmai rendezvénye, idén is több mint 10 ezer látogató kereste fel. A Magyar Nemzeti Vidéki Hálózat támogatta a szakmai rendezvény színvonalas megvalósítását, és önálló standdal jelent meg az expón. A városi sportcsarnok idén is megtelt szakmai kiállítókkal és helyi termelőkkel. A csarnok mögötti piactéren kézműves termékek vására, udvarán pedig mezőgazdasági gépbemutató kapott helyet. A rendezvénysátorba pénteken a mezőgazdasági iskolák szakmai vetélkedője zajlott, szombaton pedig a megyei vadásznapot rendezték meg. A generációváltás és szemléletformálás jegyében számos családi- és gyermekprogram zajlotta a területen: farmszimulátor, lovaskocsis-utazás, lősz  
 imulátor, permeteződrón-bemutató, ügyességi pálya, kézműves játékok, hordóvonat, kisállat-simogató, mezőgazdasági gépek kipróbálása, stb.  
  
  
  
 A megporzás évének nyilvánította 2019-et az agrárminiszter  
  
A beporzók évének nyilvánította a 2019-es évet Nagy István agrárminiszter, amellyel többek között a tömeges méhpusztulást akadályozná meg a szaktárca hangzott el a Méhek Napja alkalmából szervezett sajtótájékoztatón. Az Agrárminisztérium (AM), az Agrármarketing Centrum (AMC) és az Országos Magyar Méhészeti Egyesület (OMME) szervezésében megvalósuló eseményen az Agrárminisztérium, a Miniszterelnökség és az OMME stratégiai együttműködési megállapodást írt alá. A sajtótájékoztatón részt vett többek között Ondré Péter, az Agrármarketing Centrum ügyvezetője, Erdős Norbert európai parlamenti képviselő, Nyitrai Zsolt, a Miniszterelnöki Kabinetiroda kiemelt társadalmi ügyekért felelős miniszterelnöki megbízottja, és Bross Péter, az OMME elnöke.  
  
Pályázati hírek  
Módosult a Mezőgazdasági kisüzemek fejlesztése (VP2-6.3.1-16) elnevezésű felhívás  
  
A felhívás módosulásai az alábbi pontokat érintik:  
  
1. Az alábbiak szerint módosult a felhívás 3.2.1 A támogatás igénybevételének általános feltételei című fejezet, II. alfejezetének 5. számú alpontja:  
  
Kötelező képzésen való részvétel a második kifizetési kérelem benyújtásáig, mely a kedvezményezett számára térítésmentes. A kötelező képzésen való részvételt a pályázó az utolsó kifizetési kérelem benyújtásakor köteles igazolni.  
  
2. Az intézményrendszerben bekövetkezett változás miatt kiegészítésre és frissítésre került a felhívás a 4. számú bevezető oldalon és az 1.3. A támogatás háttere című pontjában.  
  
A felhívásban egységesen módosításra került a Támogatói Okirat kézbesítésétől számított kifejezés a Támogatói Okirat hatálybalépésétől számított kifejezésre. Felhívjuk a támogatást igénylők figyelmét, hogy a felhívás mellékleteinek módosulásai az alábbi szerint alakultak:  
  
A felhívás fentiekben olvasható változásai miatt egyértelműsítésre és kiegészítésre került a Támogatói Okirat című dokumentum és a 8. számú Szankciós táblázat című melléklet.  
  
Idén is magasabb összegű biztosítási díjtámogatásra pályázhatnak a gazdálkodók  
  
Az Irányító Hatóság jóváhagyta azokat a biztosítási konstrukciókat, amelyekhez az idei évben is 5 milliárd forint éves agrárbiztosítási díjtámogatás vehető igénybe a Vidékfejlesztési Program keretében. Ez idáig összesen több mint 66 ezer kérelem támogatásáról született döntés, mintegy 21 milliárd forint összegben. A Vidékfejlesztési Program keretében elérhető pályázat a legfontosabb természeti és időjárási kockázatokra kötött mezőgazdasági biztosítás dí-jához nyújt támogatást a növénytermesztéssel foglalkozó termelők részére.  
  
Az Agrárminisztérium annak érdekében, hogy minél több gazdálkodó, minél nagyobb területre vehessen igénybe mezőgazdasági biztosítást, az elmúlt időszakban a díjtámogatás éves keretösszegének emeléséről és a támogatási szerkezet egyszerűsítéséről határozott. A tavalyi évtől 5 milliárd forintra emelkedett a pályázható éves támogatás összege, amelynek köszönhetően a 2018-as évtől kezdődően megnőtt a támogatás intenzitása. Az A típusú csomag kibővült a csonthéjas és héjas gyümölcskultúrákkal, a B és a C jelű konst-rukciók pedig elválasztásra kerültek, előbbiben az ültetvény-és zöldségkultúrák, utóbbiban a szántóföldi növénykultúrát kaptak helyet. A B jelű csomag esetében -a korábbiaktól eltérően -5 kockázat helyett mind a 9 kockázat bármelyikére köthető biztosítás. Az igény beadására ez alkalommal i  
 s az egységes kérelembenyújtási időszakban nyílik lehetőség. A pályázati felhívás részleteiről az érintettek részletesen tájékozódhatnak: [www.szechenyi2020.hu](http://www.szechenyi2020.hu/) oldalon.  
  
Megjelent az EMVA Irányító Hatóság közleménye a VP3-17.1.1-16 Mezőgazdasági biztosítás díjához nyújtott támogatás című pályázati felhívás kapcsán a támogatás intenzitásáról.  
  
Beadhatók az egységes kérelmek  
  
Április 9-én vette kezdetét a 2019. évi egységes kérelmek beadásának időszaka. Ennek keretében idén már 46 jogcímre lehet támogatási és kifizetési kérelmet benyújtani. A Nemzeti Agrárgazdasági Kamara (NAK) hagyományosan évente mintegy 120 ezer gazdálkodó egységes kérelmének benyújtásában segédkezik, a falugazdászok idén is ingyenes segítséget nyújtanak a termelőknek. Fontos megjegyezni, hogy több jogcím igénylése esetében a vonatkozó előírások és kötelezettségek változtak, erről a kérelem kitöltésekor a NAK szakemberei felvilágosítást adnak az érintett ügyfeleknek.  
  
Az idei legfontosabb változások, amiket a Magyar Államkincstár (MÁK) is kiemelt:  
  
-bővül a termeléshez kötött jogcímre bejelenthető kultúrák köre, ezentúl támogatás kérhető a közönséges szurokfű (oregánó),a kivi, a datolyaszilva és a füge termelésére;  
  
-az ökológiai jelentőségű másodvetés akkor is elfogadható EFA-területként, ha azt a beforgatás helyett más módon dolgozzák be a talajba; a módosítás célja a forgatás nélküli talajművelés ösztönzése az erre alkalmas területeken;  
  
-a jogszerű földhasználattal kapcsolatos nyilatkozat megtételére csak elektronikus úton kerülhet sor;-a vetőmagcélra termesztett növényeknél a termelőnek be kell jelentenie a szaporítóanyag célú termesztést a NÉBIH-hez, ennek hiányában a kárenyhítési rendszer keretében szaporítóanyag-célú termesztésre nem nyújtható be kárenyhítő juttatás iránti kérelem és a kárenyhítő juttatás számítása az alapnövény adatai alapján történik;  
  
-kárenyhítés kapcsán további változás a fóliás termesztésnél, hogy az idei évtől az EK fogalomtárban szereplő termesztő berendezésben termesztett növény meghatározását kell alkalmazni és ennek értelmében a talaj fóliatakarása és a fóliaalagút használata nem megengedett. A kérelmeket 2019-ben is csak elektronikus úton lehet beadni.  
  
A kérelmek szankciómentes benyújtására május 15-ig van lehetőség, az ezt követő napokon benyújtott kérelmek esetében munkanaponkénti1 százalékos támogatáscsökkentés alkalmaznak. A kérelem beküldésére nyitva álló utolsó nap június 11.  
  
Munkahelyteremtő beruházások támogatása  
  
Ötmilliárd forint kerettel ismét pályázatot hirdet a Pénzügyminisztérium a mikro-, kis-és középvállalkozások munkahelyteremtőberuházásainak támogatására. A pályázat révén 250 vállalkozásnál mintegy 1500 új munkahely jöhet létre. Magyarországon.  
  
A korábbi pályázati kiírásokhoz képest változatlan tartalommal meghirdetett pályázat esetében változás, hogy az alaptámogatásmértéke új munkahelyenként 1,7 millió forintra emelkedik. A pályázat kiemelten kezeli a munkaerő-piaci szempontból hátrányos helyzetben lévőket, a pályázók ugyanis kiegészítő támogatást is kapnak, amennyiben kiközvetített álláskeresőt, közfoglalkoztatottat, vagy hatodik életévét be nem töltött gyermeket nevelő nőt foglalkoztatnak.  
  
Az említett három kiegészítőtámogatáson felül a pályázók amennyiben kedvezményezett járásban vagy településen hajtják végre a beruházást újmunkahelyenként további 400 ezer forint támogatásra is pályázhatnak, így akár 3,6 millió forint támogatást is kaphatnak egy új munkahely után.  
  
A munkáltatóknak a kétéves foglalkoztatási kötelezettség mellett vállalniuk kell, hogy a beruházással létrehozott kapacitásokat, szolgáltatásokat három évig folyamatosan fenntartják és működtetik. A pályázati kiírás keretében a kkv-k továbbra is újeszközöket, gépeket szerezhetnek be, illetve a támogatást ingatlanvásárlásra vagy bérleti díjakra is fordíthatják.  
  
A támogatásiprogramot két ciklusban hirdetik meg, 2019. március 19. napjától 2019. április 22. napjáig, illetve 2019. augusztus 1. napjától 2019. szeptember 5. napjáig. A pályázaton való részvétellel, a pályázat feltételeivel és elkészítésével kapcsolatban a beruházás helye szerinti kormányhivatal foglalkoztatásért felelős szervezeti egysége ad tájékoztatást.  
  
Módosult az Agrárgazdasági képzések és felkészítő tréningek felhívás  
  
Tájékoztatjuk a Támogatást Igénylőket, hogy a már benyújtott, jogosultsági és/vagy tartalmi vizsgálat alatt álló, illetve támogatott támogatási kérelmek esetében jelen módosítások is figyelembe vételre kerülne.  
  
Nők Világa - Híd a nemzetek között!  
  
Nők Világa - Híd a nemzetek között! címmel nemzetközi gála 2019. május 23-án kerül megrendezésre a Csak a Nőknek Magazin szervezésében a Pesti Vigadóban, amely kulturális élmény, divatbemutató, különleges gasztronómiai impluzus és rengeteg meglepetés egy estén! Keveset tudunk itthon Ázsia, esetleg Dél-Amerika világáról? Afrika vadregényes tájai ismerősek lehetnek a filmekből, de valójában milyen kincseket rejtenek? Az Arab világ burkába burkolózó Hölgyeinek élete a titokzatosságról szólna csak? Vagy akár mi lehet olyan vonzó Európa egyes térségeiben, ami miatt úgy érezzük, sosem lehet eleget látnunk, tapasztalnunk belőle? Hogyan tudják a magyar nők a vidéki régiókban felvállalni tehetségüket, kreativitásukat? Sokszínűek, sokfélék vagyunk!5 nemzet, 5 eredethagyomány, 5 kultúra és azok 5 divatja kerül a közönség elé. Az öt ország egy- egy divattervezője lesz látható egy  
  közös divatbemutató keretében. A kollekciók népművészeti elemek felhasználásával készülnek újragondolva a hagyományokat, ötvözve azokat a mai kor ízlésével. A ruhákat bemutató modellek is öt országból jönnek, a bemutató zenéje pedig autentikus népzene, vagy az alapján készült átírás.  
  
Kortárs Művészeti Fesztivál  
  
A fesztivál a város rendkívül gazdag művészeti értékeire és pezsgő kulturális életére épít. A kibontakozó tehetségek, az ismert és ismerkedni vágyó művészek, a kultúrakedvelő családok négynapos találkozója egyfajta tavaszi szellemi ébredés mindig friss hajtásokkal. Kiemelkedő eseménye a Jam-Bory-Vár, amelynek az önmagában is különös műalkotás, a titokzatos Bory-vár ad otthont. A különleges környezetben bemutatkozó alkotócsoportok reggeltől estig szórakoztatják a gyerekeket, a fiatalokat és a szüleiket is. Képző-, iparművészeti és építészeti tárlatok utcán, kirakatban, múzeumokban és kiállítótermekben; land-art akció fűnyírókkal; világ-, jazz- és kortárszenei események, koncertek; kortárs irodalom és felhasználása forgatókönyvben és dalszövegként; kortárs táncszínház magyar néptánc alapokon; családi és gyermekprogramok - bábszínház a cirkuszi kocsiról, gi  
 gantikus játékok az utcán; pályázatok, kurzusok, alternatív színházi bemutatók.  
VIII. Tour Velencei-tó  
  
Már nem csak a térség, hanem az ország legnagyobb kerékpáros rendezvénye az VIII. Tour de Velencei-tó. 2 napon át vár mindenkit túrákkal, országúti és mountain bike versenyekkel. Egész napos kerékpáros programok, ügyességi játékok, gyerekversenyek. Magyarország egyetlen kerékpáros hétvégi rendezvénye, ahol mindenkinek élmény a kerékpározás.  
  
Szegedi Borfesztivál  
  
2019. május 17-26. között újra vár Magyarország legnagyobb bormustrája, a XXV. Szegedi Borfesztivál és Szeged Napja Ünnepségsorozat - amelynek neve egyet jelent a szenzációsan finom borokkal, felejthetetlen élményekkel, egyedülálló hangulattal, jóízű baráti beszélgetésekkel, grandiózus koncertekkel, önfeledt mulatozással, gasztronómiai specialitásokkal, a magyar kézművesipar remekműveivel és a világ legbarátságosabb fesztivál-közönségével, a napfény, a borértők és a gyönyörű lányok városában, Szegeden!  
  
Kevi Juhászfesztivál  
  
Az idei esztendőben május 18-29. között rendezik meg Túrkevén a Kevi Juhászfesztivált. A régmúltat idéző juhászkunyhónál a kevi juhász várja az érdeklődőket. Juhnyíró bemutató, pásztorkutya bemutató, népies erőpróbák, virtuóz népzenei előadók, több száz bográcsban főtt feledhetetlen ízű tájjellegű étel a kevi birkapörkölt és sokféle szabad tűzön főtt bográcsos finomság, lacikonyha, kézműves bemutatók, népi játszóház, vidámpark, kézműves termékeket tartalmazó vásári forgatag várja a Túrkevére látogatókat. A hagyományőrző programok mellett az esti órákban ismert könnyűzenei előadók, együttesek, tűzijáték szórakoztatja az érdeklődő közönséget.  
  
XXV. Szolnoki Országos Néptáncfesztivál  
  
25. alkalommal kerül megrendezésre a Szolnoki Országos Néptáncfesztivál. Az eddigi huszonnégy fesztivál hagyományaihoz méltóan a cél változatlanul az értékek megtartása. Emellett azonban a kor igényeihez igazítva, újításra törekedve a szervezők ösztönözni szeretnék új alkotások születését, valamint támogatni az egyéni művészi alkotás minél szélesebb kiteljesedését is. A táncszínházi élményen és az együttesek megmérettetésén kívül e nívós esemény egyben koreográfusi, zenei-alkotói, tánctudásbeli verseny is.  
  
39. Orbán napi borünnep  
  
Kalocsai-Sárköz vidékének legnagyobb tradícióval rendelkező hagyományőrző ünnepsége lassan négy évtizede tölti meg jókedvvel, hangos muzsikával és borszerető közönséggel a máskor csöndes és varázslatos Pincefalu utcáit, pincéit. Van, ami sosem változik, az Orbán napi ceremónia szoborlocsolással, bormustrával, borlovag választással, a helyi hagyományok felvonultatásával várja az érdeklődőket. Ez az ünnep a bor ünnepe, Hajós ünnepe, a Pincefalu ünnepe és legfőképpen annak a közösségnek az ünnepe, amely meghonosította és generációkon át megőrizte számunkra azt a szőlész-borász kultúrát, mely a Pincefalut létrehozta és életben tartotta. Lesznek tréfás vetélkedők, motoros felvonulás és kiállítás, gyerekprogramok, de legfőképpen jó hajósi borok és a varázslatos Pincefalu, jó vendégfogadó gazdákkal és nyitott pincékkel. Várnak mindenkit szeretettel, jó kedvvel, bor  
 ral, bulival, barátsággal.